但是，大部分語言學家認爲，原始漢藏語个語音搭語法搭嘉絨語相似：嘸沒明確个聲調系統，有複輔音，有複雜个動詞形態。法國學者奧德里庫爾早在1954年發現漢語个聲調是後起个 ，戰國辰光个漢語嘸沒聲調，到仔南北朝韻尾-s搭喉塞音分別演變成去聲搭上聲。上古漢語也有複雜个形態，譬如：使動个s-首碼：登（端母登韻）上古漢語*təəŋ，增（精母登韻）*s-təəŋ。嘉絨語搭藏語裏存在著同樣个s-使動首碼。